18. ΝΟΜΟΣ υπ’ αριθ. 951 της 27 Ιουλ./3 Αυγ. 1979 (ΦΕΚ Α΄ 175)  Περί μονιμοποιήσεως και εντάξεως ιατρών και οδοντιάτρων του Πατριωτικού Ιδρύματος Κοινωνικής Προνοίας και Αντιλήψεως (ΠΙΚΠΑ). Άρθρ.1-1.Οι κατά την έναρξιν της ισχύος του παρόντος υπηρετούντες εις το Πατριωτικόν Ίδρυμα Κοινωνικής Προνοίας και Αντιλήψεως (ΠΙΚΠΑ) τακτικοί ιατροί επί αποδοχαίς 3ου βαθμού και οι επί σχέσει ιδιωτικού δικαίου ιατροί και οδοντίατροι, περί ων το άρθρ. 21 παρ. 5 του Β.Δ. 170/60 «περί κυρώσεως του Υπηρεσιακού Οργανισμού του ΠΙΚΠΑ», ως ετροποποιήθη μεταγενεστέρως και το Β.Δ. 323/1973 «περί κυρώσεως της υπ’ αριθ. 280/20.10.1972 αποφάσεως του Διοικητικού Συμβουλίου του ΠΙΚΠΑ κλπ.», ως ετροποποιήθη μεταγενεστέρως και οι ιατροί των Κινητών Μονάδων περί ων το άρθρ. 23 του Β.Δ. 668/1962 «περί κωδικοποιήσεως των περί του Πατριωτικού Ιδρύματος Κοινωνικής Προνοίας και Αντιλήψεως κειμένων διατάξεων και τροποποιήσεως και συμπληρώσεως ενίων εξ αυτών», ως και το υπηρετούν κατά τον αυτόν χρόνον επί θητεία προσωπικόν του Κέντρου Προστασίας Παίδων-Δωρεά Εμμανουήλ και Δεσποίνης Μιχαλινού-του ΠΙΚΠΑ, περί ου αι διατάξεις του Β.Δ. 410/1960 «περί οργανικής συνθέσεως του Κέντρου Προστασίας Παίδων του ΠΙΚΠΑ», ως ετροποποιήθη, δύνανται κατόπιν αιτήσεώς των, υποβληθησομένης εντός ανατρεπτικής προθεσμίας τριών μηνών από της ενάρξεως της ισχύος του παρόντος, να μονιμοποιηθούν και ενταγούν εις υφισταμένας κενάς μονίμους θέσεις ή συσταθησομένας τοιαύτας, κατά τας διατάξεις του άρθρ. 16 του Β.Δ. 668/1962 «περί κωδικοποιήσεως των «περί ΠΙΚΠΑ διατάξεων κλπ.», δι’ αποφάσεως του Προέδρου του Διοικητικού Συμβουλίου του ΠΙΚΠΑ, εκδιδομένης μετά σύμφωνον γνώμην του οικείου Υπηρεσιακού Συμβουλίου και δημοσιευομένης δια της Εφημερίδος της Κυβερνήσεως. 2.Η ένταξις του περί ου η προηγουμένη παράγραφος προσωπικού γίνεται εις ανάλογον προς τον συνολικόν χρόνον υπηρεσίας αυτού βαθμόν, υπολογιζόμενον συμφώνως προς το άρθρ. 164 παρ. 2 του Π.Δ. 611/1977 «περί κωδικοποιήσεως εις ενιαίον κείμενον υπό τον τίτλον Υπαλληλικός Κώδιξ κλπ.», όστις δεν δύναται να είναι ανώτερος του 3ου βαθμού, λαμβανομένου υπ’ όψιν άπαντος του υφ’ οιαδήποτε σχέσει εργασίας παρά τω Ιδρύματι διανυθέντος χρόνου υπηρεσίας ή τω Δημοσίω ή ετέρω Νομικώ Προώπω Δημοσίου Δικαίου. 3.Η μεταξύ των εντασσομένων εις τον αυτόν βαθμόν αρχαιότης καθορίζεται δια της εν παρ. 1 αποφάσεως περί εντάξεως, ο δε πλεονάζων μετά την ένταξιν χρόνος υπηρεσίας δεν λογίζεται δια τους ενταχθησομένους εις τον 5ον και ανωτέρους βαθμούς ως διανυθείς εις τον βαθμόν εις τον οποίον γίνεται η ένταξις, και δεν λαμβάνεται υπ’ όψιν δια την προαγωγήν εις ανώτερον τούτου βαθμόν.  (Μετά τη σελ. 234,02(β) Σελ. 234,03 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ 35.Δ.ν.17-18   772 4.Το κατά τ’ ανωτέρω εντασσόμενον προσωπικόν, το λαμβάνον αποδοχάς ανωτέρας των προβλεπομένων δια τον βαθμόν εις τον οποίον ενταχθήσεται διατηρεί ταύτας μέχρι της καθ’ οιονδήποτε τρόπον καλύψεως της προκυπτούσης διαφοράς. 5.Άμα τη μονιμοποιήσει και εντάξει του ως άνω προσωπικού κατά τα ανωτέρω, καταργούνται ισάριθμοι θέσεις περί ου το υπ’ αριθ. 170/1960 Β.Δ/γμα «περί κυρώσεως του Υπηρεσιακού Οργανισμού του ΠΙΚΠΑ», ως τούτο ετροποποιήθη και συνεπληρώθη μεταγενεστέρως», το άρθρ. 23 του Β.Δ. 668/1962 «περί κωδικοποιήσεως των περί του Πατριωτικού Ιδρύματος Κοινωνικής Προνοίας και Αντιλήψεως κειμένων διατάξεων και τροποποιήσεως και συμπληρώσεως ενίων εξ αυτών» και το 410/1960 Β.Δ/γμα «περί οργανικής συνθέσεως του Κέντρου Προστασίας Παίδων του ΠΙΚΠΑ» ως τούτο ετροποποιήθη και συνεπληρώθη μεταγενεστέρως. 6.Το δι’ οιονδήποτε λόγον μη μονιμοποιούμενον και εντασσόμενον προσωπικόν παραμένει εν τη υπηρεσία άνευ μεταβολής της σχέσεως εργασίας αυτού καταργουμένης της θέσεως τούτου άμα τη αποχωρήσει του. Άρθρ.2.-Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως.                              Σελ. 234,04 35.Δ.ν.18 ΠΙΚΠΑ - ΕΟΠ - Κέντρο Βρεφών "Η ΜΗΤΕΡΑ" - ΕΛΕΠΑΠ   773  